ŠPORT

Dragi športniki,

preden se ponovno srečamo si poglejmo še eno športno zabavo… Poznana je pod več imeni: nogometni tenis, nogotenis, football tennis, soccer tennis… V zadnjem času pa sliši tudi na ime teqball.

To so vse iskalna gesla, ki jih lahko vpišeš v Google ali YouTube iskalnik. Preveri, kaj dobiš…

Označi dve vsaj približno enaki polji, ki jih na sredini loči mreža. Za mrežo lahko uporabiš elastiko napeto med dva stola, klop, dovolj je tudi zarisana črta.

Določi pravila – kolikokrat se žoga lahko dotakne tal, koliko dotikov ima vsak igralec, točkovanje, olajševalne okoliščine za igralce, ki težje »upravljajo« žogo (npr. igralec lahko žogo enkrat ujame z roko) in še ostala pravila po svoji izbiri.

Potrebuješ le še tekmeca na drugi strani mreže. Če imate možnost, lahko poskusite igro dvojic, trojk…

Veliko zabave. Se kmalu vidimo.

Učitelj Aleš